Document ID: 32000R0285

KOMISSION ASETUS (EY) N:o 285/2000,
annettu 4 päivänä helmikuuta 2000,
kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (EY) N:o 1256/97(2), ja erityisesti sen 4 artiklan 4 kohdan,
sekä katsoo seuraavaa:
1) Kirjanpitotilojen valinnasta maatilojen tulojen selvittämistä varten 12 päivänä heinäkuuta 1982 annetussa komission asetuksessa (ETY) N:o 1859/82(3), sellaisena kuin se on viimeksi muutettuna asetuksella (EY) N:o 60/97(4), olevassa liitteessä I vahvistetaan karjanpitotilojen määrä piireittäin.
2) Kreikan kirjanpitotilojen kokonaismääräksi vahvistetaan vuodeksi 1985 ja sitä seuraaviksi vuosiksi 7200. Tätä määrää ei ole sittemmin muutettu huolimatta tilojen määrän merkittävästä pienenemisestä Kreikassa. Tilojen määrän pienentymisen myötä tilojen keskikoko on kasvanut ja ne ovat muuttuneet aiempaa yhdenmukaisemmiksi, minkä johdosta riittävä edustavuus voidaan saavuttaa nykyistä pienemmällä otoksella. Asetuksen (ETY) N:o 1859/82 liitettä I olisi näin ollen muutettava.
3) Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1859/82 liitteessä I oleva Kreikkaa koskeva taulukko tämän asetuksen liitteenä olevalla taulukolla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tilikaudesta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä helmikuuta 2000.

Labels: 18
19
6